Lav et referat af nedenstående tekst:

Tekst:
- Det er jo en kæmpe drengedrøm, der er gået i opfyldelse. Det er det, alle fodboldspillere drømmer om, så jeg er meget glad for, at jeg er blevet udtaget, siger Michael Jakobsen til TV2/Nord. Det kan nærmest ikke blive større for Michael Jakobsen i disse dage. Guldet var i hus allerede torsdag med endnu to kampe tilbage i ligaen, og der blev festet igennem i flere dage. Nu kan Michael Jakobsen altså også bryste sig af at være spiller på A-landsholdet. Han har i forvejen en karriere på U21-landsholdet bag sig, og det er da også med dette hold, han skal spille mod Tyskland den 28. maj. Dagen efter går det løs med A-landsholdet mod Holland, men her nøjes Michael Jakobsen dog med at kigge på. Først til kampen den 1. juni mod Polen indgår Michael Jakobsen som en spiller på lige fod med de øvrige landsholdsspillere. - Det er en stor udfordring at spille på begge landshold, og jeg vil selvfølgelig gerne nå en slutrunde med U21-landsholdet, men det er klart, at A-landsholdet er det største, siger Michael Jakobsen.

Referat:
Michael Jakobsen er glad og stolt over at være den eneste AaB-spiller, der er udtaget til landsholdet.